Η επίδραση της βιταμίνης Ε στη θεραπεία της Μη Αλκοολικής Λιπώδους Νόσου του Ήπατος σε παιδιατρικούς ασθενείς: Μια συστηματική ανασκόπηση και μετα-ανάλυση
Creators: name: Γκιουρτζής, Νικόλαος Ιωάννη
Publisher: name: Aristotle University of Thessaloniki
Year: 2022
Subjects: ΜΑΛΝΗ
Βιταμίνη Ε
Παιδιά
NAFLD
Vitamin E
Children

description: Η Μη Αλκοολική Λιπώδης Νόσος του Ήπατος (ΜΑΛΝΗ) στην παιδική ηλικία αποτελεί νόσος του ήπατος, με ανεύρεση στεάτωσης σε ποσοστό &gt;5% του ηπατικού παρεγχύματος, που δεν οφείλεται σε άλλη χρόνια νόσο του ήπατος. Η παιδιατρική ΜΑΛΝΗ έχει συνδεθεί με αντίσταση στην ινσουλίνη, κεντρική ή γενικευμένη παχυσαρκία και δυσλιπιδαιμία. Αποτελεί τη συχνότερη νόσο του ήπατος σε παιδιά μεγαλύτερης ηλικίας και εφήβους. Ωστόσο πέραν της αλλαγής του τρόπου ζωής, δεν έχει βρεθεί αποτελεσματική θεραπεία. Η βιταμίνη Ε αποτελεί ένα εκ των υπό μελέτη θεραπευτικών παραγόντων της ΜΑΛΝΗ. Τα τελευταία χρόνια έχει μελετηθεί σε τυχαιοποιημένες μελέτες, αλλά υπάρχουν και αναφορές σε ανσκοπήσεις και μετα-αναλύσεις οι οποίες φαίνεται να έχουν αναδείξει σημαντικό κλινικό όφελος σε ιστολογικές και βιοχημικές παραμέτρους ενηλίκων ασθενών. Η μελέτη έχει ως στόχο να διερευνήσει την αποτελεσματικότητα ή μη της χορήγησης της βιταμίνης Ε στη βελτίωση των κλινικοεργαστηριακών παραμέτρων της ΜΑΛΝΗ σε παιδιατρικούς ασθενείς μέσω μιας συστηματικής ανασκόπησης και μετα-ανάλυσης της διαθέσιμης βιβλιογραφίας. Πραγματοποιήθηκε συστηματική αναζήτηση τυχαιοποιημένων, ελεγχόμενων μελετών στις ηλεκτρονικές βάσεις δεδομένων Medline/PubMed, Scopus, Embase, ενώ αναζητήθηκαν δεδομένα και στην ηλεκτρονική βάση clinicaltrials.gov, μη δημοσιευμένες τυχαιοποιημένες μελέτες που παρουσιάστηκαν σε συνέδρια, καθώς και στο PROSPERO για παρόμοιες, ολοκληρωμένες μελέτες. Έπειτα, έγινε εκτίμηση της ποιότητας των μελετών και σύνθεση των δεδομένων. Όλη η μεθοδολογία της μελέτης διενεργήθη με βάση το Handbook της Cochrane. Στην παρούσα συστηματική ανασκόπησή και μετα-ανάλυση συμπεριλήφθηκαν 8 μελέτες με 596 παιδιατρικούς ασθενείς συνολικά. Η χορήγηση της βιταμίνης Ε φάνηκε πως δεν οδηγεί σε στατιστικά σημαντική διαφορά στη μείωση της τιμής της αλανινικής αμινοτρανσφεράσης. Ωστόσο, από τα δευτερεύοντα καταληκτικά σημεία η χορήγηση βιταμίνης Ε φάνηκε πως οδηγεί σε στατιστικά σημαντική μείωση στις τιμές της ασπαρτικής αμινοτρανσφεράσης και του δείκτη αντίστασης στην ινσουλίνη. Η μελέτη μας ανέδειξε πως η βιταμίνη Ε μπορεί να οδηγήσει σε στατιστικά σημαντική μείωση της τιμής της ασπαρτικής αμινοτρανσφεράσης και βελτίωση του δείκτη αντίστασης στην ινσουλίνη συγκριτικά με το εικονικό φάρμακο σε παιδιατρικούς ασθενείς με ΜΑΛΝΗ. Μεγαλύτερες, τυχαιοποιημένες κλινικές μελέτες είναι απαραίτητες στο μέλλον που θα μελετήσουν, επιπλέον, τη σχέση δόσης και οφέλους κατά τη χορήγηση βιταμίνης Ε σε παιδιατρικούς ασθενείς με ΜΑΛΝΗ και θα εκτιμούν την επίδρασή της στις απεικονιστικές και ιστολογικές παραμέτρους του ήπατος.
description: Non-alcoholic fatty liver disease (NAFLD) in childhood is a liver disease, with steatosis found in &gt;5% of the liver, which is not due to another chronic liver disease. Pediatric NAFLD has been linked to insulin resistance, central οr generalized obesity and dyslipidemia. It is considered the most common liver disease in older children and adolescents; however apart from lifestyle changes, no effective treatment has yet been found. Vitamin E is one of the main supplements that have been studied in pediatric NAFLD treatment, which has been studied both in randomized trials and in reviews and meta-analyses and has shown clinical and statistical benefits in adults. The aim of the study is to determine the effectiveness of vitamin E supplementation for the improvement of biochemical, anthropometric, imaging and histological parameters in children with NAFLD through a systematic review and meta-analysis of the current literature. We conducted a systematic search in the major electronic databases Medline/PubMed, Scopus, Embase and more data were searched in the electronic database clinicaltrials.gov, unpublished randomized trials presented at conferences and, finally, at PROSPERO for similar, complete studies. Then, the quality of the studies was evaluated and the data were synthesized. The entire methodology of the study was based on the Cochrane Handbook. We included 8 clinical trials with 596 patients in total. Our systematic review and meta-analysis showed that vitamin E administration did not result in a statistically significant reduction in the primary outcome alanine transaminase but led to a statistically significant reduction in the secondary outcomes; aspartate transaminase and Homeostatic model assessment of insulin resistance. Our study showed that vitamin E has a high probability, to some extent, of reducing aspartate transaminase and improving insulin resistance compared to placebo. Randomized clinical trials, which will examine pediatric patients for a longer period of time that assess the dose-response relationship and the effect of vitamin E on radiographic, imaging and histological parameters of the liver need to be conducted.